शिवपुरी। नगर पालिका के वार्ड क्रं. 32 के निवासियों ने नपा व खेल मंत्री यशोधरा राजे सिंधिया के प्रति आभार ज्ञापित किया है कि उनके प्रयासों से अब सिंध का पानी उन्हें चीलौद की टंकी में पहुंचने पर घर-घर नल कनेक्शन के माध्यम से मिलने लगा है। इससे एक बड़ी समस्या इस क्षेत्र की दूर हो गई है। इस पर वार्डवासियों क्रं. 32 के रहवासियों ने नपा सीएमओ और मंत्री यशोधरा राजे सिंधिया के इन प्रयासों को सराहा और इस अभिनव प्रयासों के द्वारा उन्हें घर-घर पानी मिल रहा है। एक आभार पत्र उन्होनें प्रभारी सीएमओ गोविन्द भार्गव को सौंपा। इस दौरान स्थानीय पार्षद भी मौजूद थे।